laion/Wikipedia-Exotic huggingface dataset:
מקסימיליאן הרמן מקסי

מקסימיליאן הרמן מקסי (רומנית: Max Hermann Maxy; התפרסם יותר בראשי התיבות "מ. ה. מקסי"; 26 באוקטובר 1895 – 19 ביולי 1971), צייר ומאייר יהודי-רומני, פרופסור לאמנות במכון לאמנות פלסטית בבוקרשט, רומניה, מנהל המוזיאון לאמנות של רומניה ומראשי הוועד הדמוקרטי היהודי. מקסי נולד בבראילה, אך במהרה עברה משפחתו לבוקרשט, שם עשה את לימודיו. בין השנים 1913-1916 למד בבית הספר לאמנויות יפות אצל הפרופסורים פרידריך סטורק וקמיל רסו. הוא נלחם במלחמת העולם הראשונה ולאחריה, בשנת 1918, יחד עם האמנים י. רוס וי. שטוירר, ארגן ביאשי תערוכה עם מוטיבים מהחזית. בשנת 1920 הוא הציג את תערוכת היחיד הראשונה על נושאי המלחמה ובשנת 1921 לקח חלק בתערוכת "החברה לאמנות רומנית". בין השנים 1922-1923 למד בברלין יחד עם ארתור סגל והשתתף בהקמת קבוצת נובמבר. הוא הציג בגלריות של "דר שטורם" לצד P. Klee ו-L. Marcoussis ובשנת 1924 השתתף בתערוכה הבינלאומית של הקבוצה Contimporanul (בן זמננו) לצד קונסטנטין ברנקושי, מרסל ינקו, ויקטור בראונר, ארתור סגל, מ. פטרשקו ק. מיכאילסקו, Klee, והנס ארפ. באותה שנה פתח את "האקדמיה לאמנות מודרנית ומעטרת" ברוח הבאוהאוס. האקדמיה הופכת בשנת 1928 ל"סטודיו לאמנות מעטרת" המקדם את סגנון האר דקו. מקסי ייסד את כתב העת האוונגארדי "אינטגרל" שבו השתתפו גם ברבו פונדויאנו, אילריה וורונקה ואחרים. הוא המשיך בניהול כתב העת עד 1928. בשנת 1926, בהיותו בפריז עבד מקסי על תמונות הרקע והתלבושות של שני מחזות, אחד של פירנדלו והשני של אנדרה ז'יד. בשנת 1929, לאחר ששב לרומניה, השתתף בתערוכה של הקבוצה "אמנות חדשה" וזכה למדליית הזהב בתערוכה העולמית של ברצלונה (1929). בין השנים 1930-1938 המשיך להציג עם קבוצת Contimporanul, בתערוכה של רומא ובהפגנות של הקבוצה האומנותית "קריטריון". משנת 1939 התחיל לעבוד עבור התיאטרון היהודי "באראשאום" בבוקרשט ומשנת 1941, לאחר שנכנסו לתוקף חוקי הפרדת העיסוק הגזעניים, היה לאחד ממנהלי התיאטרון והתחיל ללמד בבית ספר חדש לאמנויות שפתחו למען היהודים שסולקו מבתי הספר הרומניים. לאחר המלחמה ארגן תערוכה בשם "עבודה ואמנות" שבה הוצגו מעבודות התלמידים והמורים גם יחד. בשנת 1949 מונה לתפקיד מנהל המוזיאון לאמנות של רומניה וקיבל תפקיד של פרופסור אוניברסיטאי במכון לאמנות פלסטית על שם ניקולאה גריגורסקו. הוא לימד שם עד שנת 1951. נפטר בשנת 1971. עבודתו המוקדמת של מקסי הושפעה מאוד מהקונסטרוקטיביזם, אך בהמשך ניכרת פנייה למודרניזם מתון. מדיה וקבצים בנושא מקסימיליאן הרמן מקסי בוויקישיתוף יודאיקה רומניה (ברומנית)
מקצוע (גאומטריה)

בגאומטריה מִקְצוֹעַ הוא כל אחת מצלעות הפאות של הפאון. לכל שתי פאות סמוכות יש מקצוע משותף. כל מקצוע מחבר בין שני קדקודים סמוכים של הפאון, וכל קדקוד הוא נקודת מפגש של לפחות שלושה מקצועות. מקור השם מקצוע הוא בפעולת ההקצעה של עץ ההופכת את פני השטח המעוגלים שלו לפני שטח מישוריים, שביניהם קווים ישרים ומחודדים. כלל מקצועות הפאון מהווים את השלד שלו. האטימולוגיה של המונח נגזרת מהכתוב בשמות, ל"ו, כ"ט וביחזקאל, מ"ו, כ"א. המילון החדש, כרך רביעי, הוצאת קרית-ספר בע"מ, ירושלים (1979), עמ' 1507.
פאה (גאומטריה)

בגאומטריה פאה היא מצולע המגביל פאון מצדו האחד. כל פאה גובלת בכל צדדיה עם פאות נוספות, וכל אחת מצלעות הפאה, המשותפת לפאה סמוכה, נקראת מקצוע. פאונים סימטריים (בפרט פאון אפלטוני ופאון ארכימדי) מאופיינים על ידי סוג הפאות שלהם והאופן שבו הפאות פוגשות זו את זו בקודקודי הפאון. פאותיהם של כל אחד מחמשת הפאונים האפלטוניים (פאונים משוכללים) הן מצולעים משוכללים חופפים, מסוג אחד. פאותיה של קובייה, למשל, הן שישה ריבועים חופפים. שמות הפאונים האפלטוניים (פרט לקובייה) משקפים את מספר פאותיהם. פאותיהם של פאונים ארכימדיים הן מצולעים משוכללים חופפים, משניים או שלושה סוגים. למשל: לארבעון קטום יש 8 פאות – 4 בצורת משולש שווה-צלעות ו-4 בצורת משושה משוכלל, ולקובוקטהדרון הקטום יש 26 פאות – 12 ריבועים, 8 משושים ו-6 מתומנים. נוסחת אוילר קושרת בין מספר פאותיו, צלעותיו וקודקודיו של פאון. הנוסחה היא V - E + F = 2, כאשר V הוא מספר הקודקודים של הפאון, E הוא מספר הצלעות ו-F הוא מספר הפאות. ניתן להגדיר את המושג פאה באופן שיתייחס לכל גוף גאומטרי שהוא. בהתאם להגדרה זו, פאה של גוף, היא משטח חלק אשר בעצמו, או בצירוף עם פאות נוספות, מהווה את פני השטח של הגוף. בהתאם להגדרה זו, פאה יכולה להיות צורה כלשהי, לאו דווקא מצולע, למשל, בסיס החרוט. כמו כן, פאה יכולה להיות לאו דווקא מישורית, למשל, מעטפת החרוט. בהתאם להגדרה, ניתן לסווג גופים על פי מספר הפאות שלהם: פאה, באתר MathWorld (באנגלית) גדי אלכסנדרוביץ', הגופים האפלטוניים, נוסחת אוילר לפאונים, וכדורגל, באתר "לא מדויק", 31 בינואר 2010 נוסחת אוילר, באופן שהיא מוצגת כאן, אינה ישימה לגופים שאינם פאונים. ניתן להבחין שבעוד שבקבוצת הפאונים, מספר הפאות המינימלי שיכול להיות לגוף הוא ארבע, הרי שבהתאם להגדרה המכלילה, מספר הפאות המינימלי של גוף (שאינו פאון) יכול להיות נמוך יותר, לרבות גופים, שלפני השטח שלהם פאה אחת בלבד.
צלע (גאומטריה)

בגאומטריה, צלע היא קטע הנמנה עם הקטעים הסוגרים בתוכם את חלק המישור המהווה את הצורה הדו-ממדית, את המצולע. לכל צלע שני קודקודים בדיוק, שהם הנקודות הנמצאות בקצות הקטע ותוחמות אותו, והן גם נקודות החיתוך שבין הישרים שהצלעות הם קטעים מהם. מספר הצלעות של המצולע הוא המאפיין המובהק שלו, הנותן למצולע את שמו: משולש הוא מצולע בעל 3 צלעות, ומרובע הוא מצולע בעל 4 צלעות. ניתן להסתכל על צלע בתור הקו הישר שבין כל שתי "שבירות" של הקו השבור הסגור, שהוא היקף המצולע. כל "שבירה", משמע מפגש של שתי צלעות, יוצרת זווית. במשולש ישר-זווית קיים קשר ישיר בין הצלעות לזוויות שמולן. קשר זה מוצג בנוסחאות שנקראות פונקציות טריגונומטריות. במשולש שאינו ישר-זווית הקשר מורכב יותר, כי הוא מסתמך גם על צלעות וזוויות אחרות, אך הקשר קיים באמצעות משפט הסינוסים ומשפט הקוסינוסים. לעיתים משתמשים במילה צלע בהתייחסות למקצוע, שהוא המינוח המקביל בצורות בעלות שלושה ממדים או יותר. צלע, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
פיזיקה רפואית

פיזיקה רפואית היא ענף של הפיזיקה היישומית, העוסק ביישום הפיזיקה למטרות הרפואה. יישומי הפיזיקה ברפואה משמשים ברובם לצורכי הדמיות רפואיות ורדיותרפיה, אך גם נוגעים בתחומים רבים נוספים של הרפואה. מחלקות של פיזיקה רפואית מצויות בבתי חולים ובאוניברסיטאות ועיסוקן כולל מחקר, פיתוח וטיפול רפואי. בענף פועלים 50 חברים בלבד, במספר מצומצם של בתי חולים הפרוסים לאורך מדינת ישראל: בית החולים רבקה זיו, צפת. בית החולים רמב"ם, חיפה בית החולים תל השומר, רמת גן בית החולים איכילוב תל אביב ביה"ח אסותא, תל אביב ביה"ח הדסה, ירושלים ביה"ח שערי צדק, ירושלים (עתיד להפתח) ביה"ח בילינסון, פתח תקווה ביה"ח אסותא אשדוד (עתיד להפתח) ביה"ח סורוקה בישראל אין הכשרה מסודרת למקצוע פיזיקה רפואית ולפיזיקאים הממלאים את התפקיד תואר ראשון בהנדסה גרעינית או תואר בפיזיקה. מדיה וקבצים בנושא פיזיקה רפואית בוויקישיתוף פיזיקה רפואית, דף שער בספרייה הלאומית Medical Physics - International Organization for Medical Physics, ‏2018-03-27 (באנגלית אמריקאית) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
המזכירה

המזכירה (באנגלית: Secretary) הוא סרט דרמה רומנטית אמריקאי משנת 2002 שביים סטיבן שיינברג וכתבה ארין סרסידה וילסון על בסיס סיפור קצר בעל אותו שם מתוך הספר "התנהגות רעה" של מרי גייטסקיל. בסרט מככבים מגי ג'ילנהול וג'יימס ספיידר והוא עוקב אחר מערכת יחסי שליטה סאדו-מאזוכיסטית שמתפתחת בין מזכירה לעורך דין דומיננטי. לי הולוויי (מגי ג'ילנהול) היא בחורה רגישה, בת למשפחה בלתי מתפקדת. אבי המשפחה אלכוהוליסט בעוד האם מנסה נואשות להקרין חזות של "עסקים כרגיל". לאחר ניסיון התאבדות, הולוויי משתחררת מבית חולים פסיכיאטרי ומנסה להשתלב בחברה. היא לומדת קורס הקלדה עיוורת ומוצאת עבודה כמזכירה במשרד של עורך דין קפדן, ה. אדוארד גריי (ג'יימס ספיידר), אשר נמשך לאופיה הצייתני והכנוע. תחילתם של יחסי העבודה בין הולוויי וגריי מאופיינים במתיחות והיסוס - הופעתה והרגליה המגונים של הולוויי מטרידים את גריי הפרפקציוניסט. השניים מתקרבים כאשר גריי מתעמת עם הולוויי בנוגע לנטייתה לפגיעה עצמית ובסופו של דבר מתפתחת ביניהם מערכת יחסי שליטה סאדו-מזוכיסטית. הולוויי חווה התעוררות אישית ומינית ומעוניינת להעמיק את הקשר הרומנטי עם גריי, בעוד הוא נרתע מרגשותיו ומתקשה להשלים עם נטיותיו הדומיננטיות המסבים לו רגשי אשמה. מגי ג'ילנהול- לי הולוויי ג'יימס ספיידר - ה. אדוארד גריי ג'רמי דייוויס - פיטר לסלי אן וורן - ג'ואן הולוויי סטיבן מק'התי - ברט הולוויי אתר האינטרנט הרשמי של המזכירה (באנגלית) "המזכירה", במסד הנתונים הקולנועיים IMDb (באנגלית) "המזכירה", באתר נטפליקס "המזכירה", באתר AllMovie (באנגלית) "המזכירה", באתר Rotten Tomatoes (באנגלית) "המזכירה", באתר Box Office Mojo (באנגלית) "המזכירה", באתר Metacritic (באנגלית) "המזכירה", באתר אידיבי "המזכירה", במסד הנתונים הקולנועיים KinoPoisk (ברוסית) המזכירה, קדימון הסרט באתר יוטיוב (אורך: 2:19)
פירמידה הפוכה (תקשורת)

פירמידה הפוכה היא מטפורה המשמשת להמחשת האופן בו יש להציג מידע בקטעי מלל, ובייחוד במלל חדשותי. את הפירמידה ניתן לצייר גם כמשולש. בסיסו הרחב של המשולש, בחלקו העליון, מייצג את המידע החיוני והמעניין ביותר שעל הכותב להעביר. צורתו של המשולש ממחישה שעל מידע זה להופיע בתחילת המאמר, וככל שהמשולש נעשה צר יותר, כך על המידע שבהמשך להיות בעל חשיבות פחותה. לפורמט זה יתרונות רבים, שכן הקורא יכול לקטוע בכל עת את קריאת המאמר, אך להבינו, גם אם לא קרא את כל פרטיו. כמו כן, מבנה זה מאפשר לעורך לצמצם את המאמר ביתר נוחות, ובכך לעמוד במכסה שהוקצתה לו בעיתון. ישנם מבנים חדשותיים נוספים, כגון "האנקדוטה המרמזת", אשר פותחת את המאמר בתיאור מקרה פיקנטי, ולא בעובדות עצמן. ההיסטוריונים חלוקים בדעתם בדבר ראשיתה של הפירמידה ההפוכה. רבים סבורים כי המצאת הטלגרף הביאה לפיתוחה, בכך שגרמה לכתבים לשלוח קודם את העובדות החשובות ביותר, בהנחה שאם ייקטע השידור, המידע החיוני יועבר. עם זאת, ממחקר של מאמרים חדשותיים שפורסמו בעיתונות האמריקנית במאה ה-19, עולה כי צורה זו נעשתה רווחת עשרות שנים לאחר המצאת הטלגרף, כנראה משום שהגורמים החינוכיים והחברתיים של התקופה העדיפו דיווח עובדתי על פני דברי פרשנות. הידיעה הבאה ממחישה כיצד פורמט "הפירמידה ההפוכה" בא לידי ביטוי: "הערב, בשעה 21:30 לערך, בשעה שישב בתאו הפרטי שבתיאטרון פורד עם הגברת לינקולן, גברת האריס ומייג'ור רטבורן, נורה הנשיא בידי מתנקש שנכנס לתא במפתיע, מאחורי גבם של הנוכחים. לאחר מכן זינק המתנקש אל הבמה בעודו מנופף בפגיון או סכין ונמלט אל אחורי האולם. קליע האקדח חדר דרך ראשו של הנשיא ופצע אותו אנושות. הנשיא היה מחוסר הכרה לאחר הירי, וכעת הוא גוסס. בערך באותה שעה, חדר מתנקש לדירתו של מר סיוורד, ובתואנת שווא שבידיו מרשם רפואי, הובל למיטת חוליו של השר. המתנקש חש למיטה ודקר את השר בפניו שתיים או שלוש דקירות. מקווים כי הפציעה אינה חמורה - אולם להערכתי תקוות אלו יתבדו. האחות הזעיקה את מר פרדריק סיוורד, ששהה באותה עת בחדר הסמוך, והוא מיהר לחדרו של אביו, שם נתקל במתנקש שפצע אותו מספר פעמים. החלמתו של פרדריק סיוורד מוטלת בספק. אין זה סביר שהנשיא ישרוד את הלילה. נודע כי הגנרל גרנט ורעייתו שהו באותה עת בתיאטרון..." ניו יורק הרלד, 15 באפריל 1865. מי, מתי, היכן, מה וכיצד הם פרטים שנמסרים בפיסקה הראשונה. ככל שהמאמר ממשיך, כך מוצגים בו פרטים משניים יותר. כתב או עורך "מכווני-פירמידה" יותר, ודאי אף היו מצרפים שני פרטים נוספים אל שני המשפטים הראשונים: הפרטים אודות הירי בראשו של הנשיא, והסברה לפיה הוא ימות מפצעיו. המשפט הקטוע אודות גנרל גרנט ורעייתו ממחיש את מיקומם של שאר הפרטים המשניים בהמשך המאמר. הפירמידה ההפוכה דומה מאוד לעיקרון "הגישה הספירלית", המיושם בהוראה, לפיו ראשית נלמדות העובדות היסודיות, ולאחר מכן הן מודגשות שוב ושוב כדי לסייע בהטמעתן בזיכרון ארוך הטווח של התלמידים.
שלט האצולה של שושלת בגרטיוני

שלט האצולה של שושלת בגרטיוני שימש את השושלת המלכותית העתיקה של גאורגיה וצאצאיהם. גם בשנות האלפיים, השלט הוא המגן הרשמי של בית המלוכה הגאורגי, הטוען לכתר הגאורגי, שמושבו בספרד. הדוגמה המוקדמת של מגן בגרטיוני מתוארכת למאה ה-17, אף על פי שהסמלים הנפרדים הם מוקדמים הרבה יותר. המגן מחולק לארבעה ריבועים שווים: בריבוע העליון משמאל - נבל וקלע. הוא מיוחס לדוד המלך, אבי השושלת על פי טענת הבגרטיונים. בריבוע העליון מימין - חרב ושרביט מעוטר בכדור המלכותי. בריבוע התחתון משמאל - מאזני הצדק, סמלו של שלמה המלך בריבוע התחתון מימין - גיאורגי הקדוש, הקדוש המגן של גאורגיה, רכוב על סוס, הורג את הדרקון בחנית. המגן מראה את הטוניקה של "האציל שלנו", המייצג את המזכרת הקדושה של גאורגיה, הקבורה תחת קתדרלת סווטיצחובלי שבעיר מצחתה. התומכים הם שני אריות פראיים. ומוקף מסביבו מהכתר המלכותי של גאורגיה, שנקרא הכתר האיברי. שושלת בגרטיוני מממלכת אימרתי שושלת בגרטיוני ענף מוחרנלי גרסה מוקדמת מגן משפחת בגרטיוני, מתוך "האטלס של גאורגיה", הנסיך וחושטי משנת 1740 שושלת בגרטיוני מדיה וקבצים בנושא שלט האצולה של שושלת בגרטיוני בוויקישיתוף שלטי אצולה של האצולה הגאורגית על פי האמונה הגאורגית, תחת קתדרלת סווטיצחובלי קבורה כותנתו של ישו, מחייל רומאי מגבעת הגולגולתא שבירושלים, מקום קבורתו של ישו. הכותונת הובאה על ידי שניים מיהודי מצחתה, אליעז ממצחתה ולונגינוז מקרסני, שהשתתפו במשפטו של ישו, ולקחו אותה עימם כשחזרו לגאורגיה.
הרמון

הרמון (בערבית: חרים حريم מהמילה حرم; בטורקית: Harem), הוא אגף בארמון המשמש למגורי נשותיו ופילגשיו של המלך (ולפעמים גם אנשי ממשל אחרים). תופעה זאת הייתה ידועה בכמה ממלכות בעת העתיקה. נשות ההרמון חיו בדרך כלל במסגרת ההרמון עצמו ולא הורשו לצאת לבדן מעבר לחומותיו. הגברים היחידים שעמם הן היו נפגשות, מלבד סריסים, היו המלך (או בעל ההרמון) אביהן ואחיהן. ידוע כי לבבלים ולפרסים הקדמונים היו הרמונות. בביולוגיה משתמשים במילה הרמון כדי לתאר בעלי חיים המתקבצים בלהקות של נקבות תחת זכר שליט, כמו אצל האריה, אריות הים ופיל הים. המילה הרמון היא מילה יחידאית בתנ"ך המופיעה בפסוק בספר עמוס "וְהִשְׁלַכְתֶּ֥נָה הַהַרְמֹ֖ונָה". משמעות המילה לא ברורה אבל ברור שהשלכה להרמון היא ענישה לנשות שומרון. על פי רוב הפרשנים מדובר בשם של מקום. יש שראו בה מילה זהה למילה ארמון בהחלפת האותיות א' ו-ה'. יש שפירשו שמדובר בחלק הארמון המיועד לפילגשי המלך. פירוש זה נתקבע בעברית המודרנית כנראה בהשפעת המילה הלועזית Harem. מקור המילה מן השורש ה.ר.מ או לחלופין ח.ר.מ, שהקשרו בערבית (וכן בעברית) הוא של דבר אסור, מקודש או מרוחק, מה שאכן בא לידי ביטוי במגורי הנשים, שהיו נפרדים ומוצנעים משאר הארמון. בתורה (ב"חוק המלך") נאסר על ריבוי נשים, לפי הפסוק בספר דברים: ”ולא ירבה לו נשים” (י"ז, טז). חרף זאת, שלמה המלך למשל נודע ב-700 נשותיו ו-300 פילגשיו. במגילת אסתר מתוארים אחדים מנוהלי ההרמון 'בית הנשים' של מלך פרס אחשוורוש, שעם המתגוררות בו נמנו ושתי ואסתר (המלכה). האמון על הרמונו של אחשורוש היה הסריס, הגי. בימינו ההרמונות החלו להיעלם ברוב הארצות המוסלמיות, אף שעדיין יש שייח'ים עשירים ושליטים שיש להם הרמונות גדולים[דרוש מקור]. סריס מדיה וקבצים בנושא הרמון בוויקישיתוף הרמון, באתר אנציקלופדיה בריטניקה (באנגלית) הרמונות, דף שער בספרייה הלאומית ספר עמוס, פרק ד', פסוק ג' על פי תרגום השבעים מדובר בארמניה. על פי פרשנים אחרים מדובר בשיבוש של החרמונה. פרוש מלבי"ם לפסוק בעמוס ד' ספר מלכים א', פרק י"א, פסוק ג' ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
קרואטיה איירליינס

קרואטיה איירליינס (באנגלית: Croatia Airlines) היא חברת התעופה הלאומית של קרואטיה ובסיסה הראשי נמצא בנמל התעופה הבינלאומי זאגרב. החברה נוסדה ב-20 ביולי 1989 בשם זאגל, זגרב איירליינס (Zagal, Zagreb Airlines), ובאמצעות מטוס ססנה 402 בודד, ביצעה טיסות מטען עבור UPS. שנה לאחר מכן, ב-23 ביולי 1990, שנתה החברה את שמה לזה הנוכחי. למשך פרק זמן קצר, מ-1991 ועד שפרצו העימותים המזוינים ביוגוסלביה ב-1992, הפעילה החברה קו תעופה פנימי בין זגרב לספליט באמצעות מטוס חכור מדגם MD-82. המלחמה אילצה את החברה לחדול מטיסותיה, אולם עם סיומה, הצטרפה החברה ליאט"א, חידשה את שירותיה הפנימיים, ולראשונה הפעילה גם קווי תעופה בינלאומיים. שנה לאחר מכן רכשה החברה את חברת הנסיעות אובזור (Obzor), וב-1996 הייתה לחברה הראשונה שהפעילה טיסות לסרייבו, בוסניה והרצגובינה. במחצית השנייה של שנות התשעים החלה החברה לקבל את מטוסי האיירבוס A319 ואיירבוס A320 שהזמינה, ובמקביל נפרדה ממטוסי בואינג ישנים שהיו ברשותה. בשנת 2003, 12 שנה בלבד לאחר שהחלה בהטסת נוסעים, הטיסה החברה כמעט מיליון וחצי נוסעים. ב-18 בנובמבר 2004 הצטרפה החברה לברית חברות התעופה סטאר אלייאנס במעמד של חברה אזורית בחסות חברת לופטהאנזה הגרמנית, ובד בבד השתלבה במועדון הנוסע המתמיד של לופטהאנזה, Miles&More. קרואטיה איירליינס מפעילה טיסות עונתיות מזאגרב ודוברובניק לנמל התעופה בן-גוריון, הטיסות מבוצעות במטוסי האיירבוס A320 ואיירבוס A319 של החברה. צי המטוסים של החברה נכון לנובמבר 2018: מדיה וקבצים בנושא קרואטיה איירליינס בוויקישיתוף אתר האינטרנט הרשמי של קרואטיה איירליינס קרואטיה איירליינס, ברשת החברתית פייסבוק קרואטיה איירליינס, ברשת החברתית אקס (טוויטר) קרואטיה איירליינס, ברשת החברתית אינסטגרם קרואטיה איירליינס, ברשת החברתית LinkedIn אתר החברה בארץ מדיה וקבצים בנושא קרואטיה איירליינס באתר Airliners.net "Croatia Airlines fleet". "Croatia Airlines agreed to purchase four advanced-technology Airbus 320 neo aircraft". נבדק ב-28 בנובמבר 2017. {{cite web}}: (עזרה)
בתולה (פירושונים)

האם התכוונתם ל... בתולה – אישה שלא קיימה יחסי מין מעודה בתולה (הלכה) – היחס לבתולה בהלכה בתולה וסטלית – כוהנות של אלת האש הרומית וסטה שתפקידן היה לשמר את האש הקדושה שבערה במקדש וסטה בתולה (בית בד) – אומנה מאבן, אחת משתיים שהחזיקו את קורת בית הבד בתולת הברזל – ארון ברזל הבנוי כדי לשמש לעינוי או הריגה של אדם על ידי דקירת גופו בעצמים חדים בתולת הברזל (להקה) – Iron Maiden - להקת הבי מטאל בריטית בתולה (קבוצת כוכבים) – אזור על כיפת השמיים הקרוב למישור המילקה, עליו נעים הכוכבים השייכים למזל בתולה מזל בתולה – אחד המזלות באסטרולוגיה צביר הבתולה – צביר גלקסיות שמוכל בצביר-על הבתולה צביר-על הבתולה – צביר-על שמכיל את הקבוצה המקומית - קבוצת הגלקסיות ששביל החלב נמצא בה איי הבתולה – ארכיפלג באיי ליווארד שבים הקריבי איי הבתולה הבריטיים – טריטוריה בריטית בחלק המזרחי והצפוני של איי הבתולה איי הבתולה האמריקניים – טריטוריה אמריקנית בחלק המערבי והדרומי של איי הבתולה בתולת ים – יצור מיתולוגי, חצי אשה חצי דג בתולה - אחד משבעים השמות של ירושלים בתולה - בסלנג צבאי, סוללה רזרבית שלא נפתחה מרים הבתולה – אם ישו הבתולה מאורליאן – גיבורה לאומית של צרפת וקדושה של הכנסייה הקתולית הבתולה מלודמיר – אישה יהודייה שהשתייכה לתנועת החסידות ונהגה מנהגי אדמו"ר בתולות – סדרת טלוויזיה ישראלית מסוגת דרמת מתח של חברת התקשורת HOT בתולות (סדרת טלוויזיה, 2018) – סדרת טלוויזיה רוסית מסוגת דרמת מתח המהווה עיבוד רוסי לסדרת הטלוויזיה הישראלית באותו השם בתולית – בגאולוגיה, מחדר פלוטוני גדול של סלע יסוד הנוצר ממאגמה שהתקררה באיטיות עמוק בתוך קרום כדור הארץ.
פירמידה הפוכה

האם התכוונתם ל... פירמידה הפוכה (ציונות) פירמידה הפוכה (אדריכלות) פירמידה הפוכה (תקשורת)
פירמידה הפוכה (אדריכלות)

באדריכלות, פירמידה הפוכה היא מבנה ההולך ומתרחב כלפי מעלה, ולכן מזכיר בצורתו פירמידה שהועמדה על קודקודה. מבני פירמידה הפוכה רבים היו אופנתיים בעיקר באדריכלות הברוטליסטית של שנות ה-60 וה-70. ידועה במיוחד "הפירמידה ההפוכה" (La Pyramide Inversée) שתכנן איי אם פיי במוזיאון הלובר בפריז שהיא אכן בצורה של פירמידה הפוכה אמיתית ולא בצורה המזכירה כזו. פירמידה זו היא לא בניין כשלעצמו אלא חלון עליון (סקיילייט) שמחדיר אור לקומה תת-קרקעית וצורתו נועדה ליצור ניגוד עם הפירמידה הגדולה בכניסה אל המוזיאון. פירמידה זו מוזכרת בספר "צופן דה וינצ'י", ולפיו תחת פירמידה הפוכה זו קבורה לכאורה מרים המגדלית (מריה מגדלנה). הבניין הראשי של בנק ישראל בירושלים בניין עיריית בוסטון אנדרטת השואה והתקומה בכיכר רבין, מאת יגאל תומרקין מבני פירמידה הפוכה מדיה וקבצים בנושא פירמידה הפוכה בוויקישיתוף ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
ולינגטון (חבל)

חבל ולינגטון (באנגלית: Wellington Region) הוא חבל בדרום האי הצפוני של ניו זילנד הכולל את עיר הבירה ולינגטון וסביבתה. חבל ולינגטון נתחם על ידי ים טסמן במערב, האוקיינוס השקט במזרח ומצר קוק בדרום. הגבול הצפוני של החבל לא עובר בתוואי גאוגרפי ברור ונמשך בין אוטקי (Otaki) במערב לאקטהונה (Eketahuna) במזרח. שטחו של החבל הוא 8,140 ק"מ רבוע ומתגוררים בו 460,300 תושבים, יותר משלושה רבעים מהם סביב האזור האורבני של ולינגטון. מבחינה גאוגרפית ניתן לחלק את חבל ולינגטון לארבע רצועות אורך, הרצועה המערבית ביותר, החופים החוליים לאורכו של ים טסמן, נקראת חוף קפיטי (Kapiti Coast), מזרחית אליה נמצאת הרצועה השנייה הכולל את הרכסים רימוטקה (Rimutaka) וטררואה (Tararua) שנוצרו מאותו קמט גאולוגי שיצר את האלפים הדרומיים באי הדרומי, הרצועה השלישית כוללת את הגבעות הנמוכות ומישורים סביב נהר רואמהנגה (Ruamahanga) והרביעית היא רצועה הררית נוספת, נמוכה יותר מרכסי הרימוטקה והטטרואה. מבחינה מנהלית החבל מחולק לשמונה רשויות אזוריות: ארבעה מחוזות וארבע ערים. את מחוז מסטרטון ולינגטון חלוקת עם מנוואטו-ונגנאוי שמצפון. פרק זה לוקה בחסר. אנא תרמו לוויקיפדיה והשלימו אותו. אתר האינטרנט הרשמי של ולינגטון ולינגטון, באתר אנציקלופדיה בריטניקה (באנגלית) "Subnational population estimates: At 30 June 2018 (final) – NZ.Stat tables". Stats NZ Tatauranga Aotearoa. 14 November 2018
בית הכנסת הגדול של יאשי

בית הכנסת הגדול של יאשי (ברומנית: Sinagoga Mare din Iași, ביידיש: הויכע שול) שוכן ברחוב בתי הכנסת 1 (בעבר רחוב הקוקו) ביאשי, רומניה. בית הכנסת נבנה בין השנים 1657–1672, בסגנון ברוקי מאוחר פולני ונחשב לבית הכנסת העתיק ביותר ברומניה. בית הכנסת שופץ בשנת 1761 (על פי כתובת על הכותל הדרומי). בשנת 1822 שרפה כילתה את העץ והצביעה ששוחזרו מאוחר יותר. בבית הכנסת יש עזרת נשים בקומה השנייה ואלמנטים מעורבים של יהדות אשכנז ויהדות ספרד מרמזים על נוכחות שתיהן. מבנה בית הכנסת הוא ייחודי ואינו דומה לבתי כנסת אחרים ברומניה - הקומה הראשונה גבוהה מאוד ובקצה המערבי חלל בין קומתי דמוי ספינה ובקצה המזרחי הוא דמוי חצי כדור. הגג עשוי פח והקישוט הפנימי מסגיר השפעות מרוסיה, פולין ובוהמיה. מדיה וקבצים בנושא בית הכנסת הגדול של יאשי בוויקישיתוף תמונות מיאשי (אורכב 10.03.2007 בארכיון Wayback Machine) בשורה השלישית מלמעלה, תצלומי בית הכנסת הם השני והשלישי מימין. בית הכנסת הגדול של יאשי הבהרה - מציינים את המיקום ברחוב הקוקו כדי להבדילו מבית הכנסת הגדול של יאשי בפודו רוש Evreii din România în texte istoriografice (יהודי רומניה בטקסטים היסטוריוגרפיים) אנטולוגיה בהוצאת הספר - בוקרשט 2004, עמוד 380
5-אלפא רדוקטאז

5 אלפא רדוקטז (באנגלית: 5α-Reductases או 3-oxo-5α-steroid 4-dehydrogenases) הוא אנזים אשר נמצא בעיקר בבלוטת הערמונית, ואחראי על הפיכת טסטוסטרון לדיהידרוטסטוסטרון (DHT). טסטוסטרון דיהידרוטסטוסטרון אנזים זה מופיע בשני סוגים: סוג 1 משפיע על זקיקי השיער, דבר הגורם להתקרחות - נשירת שיער. סוג 2 משפיע על בלוטת הערמונית וגורם להגדלה שפירה של הערמונית. ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו.
בית הכנסת הכוראלי של קראיובה

בית הכנסת הכוראלי של קראיובה (ברומנית: Templul Coral, טמפלול כוראל של קראיובה או ה"היכל הכוראלי" של קראיובה) שוכן ברחוב חורזול 15, בקראיובה שברומניה. קיומה של קהילה ספרדית בקראיובה נרשמה במסמכים מאמצע המאה ה-17. בתחילת המאה ה-20 פעלו בקראיובה שלושה בתי כנסת. ובשנת 1920 חיו בעיר 215 משפחות של יהודים ספרדים. בשנת 1940 חיו בקראיובה כ-5000 יהודים. בית הכנסת הכוראלי, נבנה לראשונה בשנים 1829–1832 עבור הקהילה הספרדית, אבל נהרס בהמשך. בשנת 1887 העדה האשכנזית (היהודים ה"לכים", כלומר פולנים) בנתה במקום בית כנסת כוראלי (מקהלתי) לפי תכנון האדריכל בירקנטל.משנת 1900 הקהילה האשכנזית כונתה "Comunitatea Israelito-Română de Rit Occidental (קהילת בני ישראל-הרומנית בעלת פולחן אשכנזי). כדי להיבדל מ-Comunitatea Israelită de Rit Spaniol "קהילת בני ישראל בעלת פולחן ספרדי". בית הכנסת שוחזר בשנת 1982 לאחר הנזקים שנגרמו לו ברעידת האדמה של 1977.(בית הכנסת הספרדי בקראויובה נהרס ברעידת האדמה). בזמנו הבניין היה מצויד בשני מגדלים בסגנון התחייה המורית, שנעלמו במהלך השיפוצים. השיפוצים החוזרים פגעו בזהות המבנה. בשנים 1941–1944 פעל במרתף בית הכנסת בית ספר עבור מספר תלמידים יהודים שסולקו מבתי הספר התיכון בעיר. בשנת 2016 היו רשומים בקהילת קראיובה 88 יהודים, רובם ממשפחות מעורבות. Arh.Aristide Streja, Arh.Lucian Schwarz - Sinagoga în România, Hasefer, București 2009 Craiova (ברומנית) צילומים של בית הכנסת צילומים של בית כנסת מאת בוריס חיימוביץ' משנת1997 - באתר המרכז לאמנות יהודית, אהאוניברסיטה העברית בירושלים קיצור תולדות יהודי קראיובה באתר הקהילה היהודית Liviu Rotman art. Craiova in YIVO Encyclopedia אתר הקהילה היהודית בקראיובה L.Rotman ארכיון המרכז לחקר תולדות היהודים ברומניה A.Streja, L.Schwarz 2009 עמ' 96 A.Streja, L.Schwarz 2009 עמ' 97 פטרו קלז'ו - ריאיון עם פרופ' ז'אן אשכנזי באתר רדיו פראנס אנטרנסיונל 8 באוקטובר 2020 ערך זה הוא קצרמר בנושא בתי כנסת ובנושא רומניה. אתם מוזמנים לתרום לוויקיפדיה ולהרחיב אותו.
Return of the Champions

Return of the Champions הוא אלבום ההופעה/וידאו הראשון של להקת קווין+פול רודג'רס. האלבום יצא ב-19 בספטמבר 2005. הוא הוקלט באצטדיון ההוקי של שפילד ובהייד פארק שבלונדון (אחרי הפיגועים בלונדון ב-2005). ב-17 באוקטובר 2005 יצא האלבום כ-DVD אחרי עריכה על ידי דייוויד מאלט. בריאן מיי - גיטרה מובילה, קולות רקע, זמרה רוג'ר טיילור - תופים, כלי הקשה, קולות רקע, זמרה פול רודג'רס - זמרה, גיטרת קצב ספייק אדני - קלידים, כלי הקשה, קולות רקע ג'יימי מוזס - גיטרת קצב, קולות רקע דני מירנדה - בס, גיטרת קצב, קולות רקע פרדי מרקיורי - זמרה, פסנתר (הוקלטו מראש) מידע על האלבום Return of the Champions באתר MusicBrainz "Return of the Champions", במסד הנתונים הקולנועיים IMDb (באנגלית)